text: [{"text_idx": "#000001", "text": "Hazard er nu\u0301 Real Madrid-leikari"}, {"text_idx": "#000002", "text": "I\u0301 gja\u0301rkv\u00f8ldi\u00f0 var\u00f0 ta\u00f0 endaliga va\u0301tta\u00f0; belgiski leikarin skiftir fra\u0301 Chelsea, og hann sigu,r at talan er ein dreingjadreym, i\u00f0 gongur u\u0301t."}, {"text_idx": "#000004", "text": "S\u00f8gurnar hava gingi\u00f0 i\u0301 langa ti\u0301\u00f0, og nu\u0301 er ta\u00f0 veruleiki: Eftir sjey a\u0301r i\u0301 London skal Hazard nu\u0301 sp\u00e6la i\u0301 Madrid vi\u00f0 ey\u00f0kendur hvi\u0301tu troyggjuni. Eden Hazard hevur veri\u00f0 ein sto\u0301rur profilur i\u0301 Chelsea og i\u0301 Premier League, i\u00f0 hann hevur vunni\u00f0 tv\u00e6r fer\u00f0ir. A\u0301lopskendi profilurin sp\u00e6ldi 352 dystir og skora\u00f0i 110 ma\u0301l fyri teir i\u0301 bla\u0301um, og var\u00f0 kosin til a\u0301rsins leikara i\u0301 2015, eftir at Chelsea gj\u00f8rdist meistari undir Mourinho. Real Madrid hevur veri\u00f0 u\u0301ti eftir honum i\u0301 longri ti\u0301\u00f0, og nu\u0301 var ti\u0301\u00f0in til at skifta hja\u0301 Hazard, i\u00f0 hev\u00f0i eitt a\u0301r eftir av sa\u0301tma\u0301lanum.Leikrin sigur, at sp\u00e6la fyri Real Madrid er naka\u00f0, i\u00f0 hann hevur droymt um, si\u0301\u00f0ani hann hevur veri\u00f0 ein drongur. Hann fegnast um ti\u0301\u00f0ina i\u0301 Chelsea, men s\u00e6r nu\u0301 fram til ny\u0301ggjar avbjo\u0301\u00f0ingar, og 28-a\u0301ra gamli leikarin skal ver\u00f0a ty\u0301\u00f0andi partur i\u0301 eundurreisnini hja\u0301 Zidane.Hazard ver\u00f0ur keyptur fyri naka\u00f0 undir 100 millio\u0301nir pund fyri fyrst, men vi\u00f0 bonus og \u00f8\u00f0rum kann avtalan fa\u0301a vir\u00f0i uppa\u0301 a\u0301lei\u00f0 130 millio\u0301nir pund. Eden Hazard f\u00e6r ein fimm a\u0301ra sa\u0301ttma\u0301la. Seinasta stigi\u00f0 i\u0301 avtaluni er ein l\u00e6knakanning ho\u0301sdagin, og um hon sum v\u00e6nta\u00f0 ver\u00f0ur gj\u00f8gnumf\u00f8rd ver\u00f0ur ny\u0301ggir profilurin sy\u0301ndur fram a\u0301 Bernabeu."}, {"text_idx": "#000011", "text": "Brandur skora\u00f0i si\u0301tt fyrsta ma\u0301l fyri Fredrikstad"}]